《葛湖草堂四首为盛氏六生题 其二》
明代·胡应麟

十里澄波镜面秋，鸡声一坞住中流。閒花半落辛夷岸，古树平中杜若洲。

晚日亭台朱户掩，微风箫鼓画船游。红妆队队湖堤上，唱彻菱歌兴未休。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。